rbi
ఆర్‌బిఐకి అధికారాలొస్తే 9నెలల్లో 60 కేసుల రికవరీ!
ముంబయి, మే 6: రానిబాకీల సమస్యనుపరిష్క రించేందుకు రిజర్వుబ్యాంకుకు రికవరీ అధికారాలు దఖలుపరుస్తూ బ్యాంకింగ్‌ చట్టంలోని సెక్షన్లను సవరించి ప్రత్యేక ఆర్డినెన్స్‌ను జారీచేసిన కేంద్ర ప్రభుత్వ కసరత్తుకు దీటుగా ఆర్‌బిఐ కూడా ఆప రేషన్‌ క్లీన్‌బ్యాంక్‌ను చేపడుతోంది. కేవలం తొమ్మిది నెలల్లోనే దేశంలో అతిపెద్ద భారీ మొత్తాలున్న మొండి బకాయిలను రికవరీచేస్తామని ప్రకటించిం ది. ఇందుకోసం బకాయిల రికవరీకి అనుగుణంగా ప్రత్యేక సెక్రటేరియట్‌ను ఏర్పాటుచేస్తోంది. రుణపర పతి పొందినతర్వాత ఇప్పటికీ బకాయిలుపడ్డ భారీ మొత్తాలను పరిశీలనచేసేందుకు ఈ సెక్రటేరియట్‌ పనిచేస్తుంది. బ్యాంకింగ్‌ క్రమబద్ధీకరణ చట్టాలకు సవరణలు తెచ్చేందుకు కేబినెట్‌ ఆమోదించిన తర్వాత ఇక ఆర్‌బిఐకి దేశంలోని ఆరులక్షల కోట్ల రానిబాకీల వసూళ్లు, రికవరీ అధికారాలు కూడా వస్తున్నాయి. రెండులక్షల కోట్ల డాలర్ల ఆర్థిక వ్యవస్థ ఉన్న భారత్‌లాంటి దేశంలో బ్యాంకర్లకు ఎక్కువగా రానిబాకీలే గుదిబండలుగా మారాయి. మొండి బకా యిలు, రానిబాకీలు, పునర్‌వ్యవస్థీకరించిన రుణా లు, అడ్వాన్సులు వంటివి మొత్తం రుణాల్లో 17 శాతం వరకూ ఉన్నాయి. ఇతర భారీ ఆర్థికవ్యవస్థ లున్న దేశాలతో పోలిస్తే ఎక్కువే. ఈ నెలలోనే ఆర్‌బిఐ రానిబాకీల వ్యవస్థ కట్టడికి అనుగుణమైన నిబంధనలను రూపొందించే పనిలో ఉంది. రాని బాకీల రికవరీకి జారీచేసిన ఆర్డినెన్స్‌తో ఆర్‌బిఐకి మరింతగా సాధికారత లభిస్తుందని ఆర్థిక మంత్రి ఆరుణ్‌జైట్లీ అన్నారు. సర్ఫేసిచట్టం, డిఆర్‌టి చట్టం వంటి వాటి సవరణల అనంతరం ఆర్‌బిఐ వివిధ స్కీంల ద్వారా సమస్యాత్మక ఆస్తులను పరిరక్షించేం దుకు ఆర్‌బిఐకి అధికారాలు కల్పించాలని భావిం చింది. ప్రస్తుతం బ్యాంకింగ్‌ వ్యవస్థలో ఉన్న ఎన్‌పిఎలు బ్యాంకుల ఆర్థికపరిపుష్టిని దెబ్బతీస్తు న్నాయని, దేశ ఆర్థిక ప్రగతికి బ్యాంకింగ్‌రంగ వృద్ధి కీలకమని జైట్లీ వెల్లడించారు. బ్యాంకింగ్‌ క్రమబద్ధీ కరణ చట్టం 1949 సెక్షన్‌ 35ఎకు సవరణ తీసుకు వచ్చి పార్లమెంటు ఆమోదంకోసం కృషిచేస్తున్నది. 35ఎఎ సెక్షన్‌ 35ఎబిని చట్టంలోసవరణలు తెచ్చిం ది. ప్రత్యేక ఆర్డినెన్స్‌ద్వారా ఈ సవరణలు చట్టంలో పొందుపరిచినట్లు జైట్లీ వెల్లడించారు సమస్యాత్మక బాకీలకోసం వెంటనే కమిటీలను ఏర్పాటుచేసి బ్యాంకులను ఎప్పటికప్పుడు అప్రమత్తం చేసేందుకు వీలుంటుందని అన్నారు. ప్రస్తుతం ఆరులక్షల కోట్లకుపైబడిన రానిబాకీల్లో ప్రభుత్వ రంగ బ్యాంకుల వద్దనే 5.21 లక్షల కోట్ల వరకూ ఉన్నట్లు అంచనా. బ్యాంకులు అందించిన నివేదికల ఆధారంగా ఆర్‌బిఐ నిరర్ధకా స్తులను పరిశీలించి కార్యాచరణకు ఉపక్రమిస్తుందని జైట్లీ వెల్లడించారు. ================